從小成為蚊蟲目標 朱晨麗習慣當犧牲者
2024年04月14日 02:01
東網電視
更多新聞短片
無綫花旦朱晨麗(朱朱)早前完成劇集《反黑英雄》後,近日現身內地出席網劇《歸棹》開機儀式,同場還有黃浩然,向來容易惹蚊蟲的她,於開機日已被蚊子狠狠釘了一口,朱朱接受東網訪問時笑說:「我估唔關血型事,係啲蚊鍾意圍住我轉,總之無論任何人只要靠近我,佢哋就唔會畀蚊咬到,因為我會幫大家擋晒啲蚊(啲蚊無時無刻都咬你?)通常下午4、5點就開始多蚊,我就會狂噴蚊怕水同不停郁,咁樣先唔會中太多,或者唔會被咬中,但如果要去樹林入面拍嘢,就真係好大件事,除咗蚊之外,仲會有好多蟲都鍾意飛埋嚟。」
令朱朱印象最深,可算是童年時一次學校旅行,她說:「有次學校老師帶我哋去參觀,一大班同學喺度,但隻蟲只係爬去我身上,仲要唔只一次,當時我係驚到大叫,但後來再遇上呢啲情況,已經變得好鎮定,我真係唔知點解自己特別惹蚊蟲,可能身體有散發一陣味吸引到昆蟲,所以好佩服啲人去camping住一、兩晚,我冇辦法想像,結果我去嘅話結果會係點。」